Aptarimas:ODO.LT

message: Akivaizdžios nesąmonės (AN) – beprasmiai, nerišlūs sakiniai, iš kurių dažniausiai neįmanoma nieko suprasti. Tai nėra tiesiog prastas teksto stilius, gramatinės klaidos, prastas vertimas ar abejotini faktai.
    Akivaizdus vandalizmas (AV)
    Bandymai (B) – vikipedijos galimybių išbandymai, kurie turėtų būti daromi tik smėlio dėžėje.
    Ištrintos medžiagos atstatymas (IMA) – jei kažkas savavališkai atstato straipsnį ar failą, kuris buvo ištrintas priėjus bendro sutarimo diskusijoje, tas atstatymas turi būti vėl ištrintas, o atstatęs asmuo įspėtas.
    Blokuotų naudotojų straipsniai ar kita medžiaga, įkelta kažkuriuo būdu apeinant blokavimą, turi būti trinama neatsižvelgiant daugiau į nieką. Žinoma, tai negalioja atvejams, kai naudotojas buvo užblokuotas anksčiau ir jo blokavimo laikas jau pasibaigęs. Taip pat šis kriterijus negalioja straipsniams, naudotojo sukurtiems dar iki blokavimo.
    Autoriaus prašymas ištrinti (AP) – kai autorius gražiai prašo ištrinti kažkurį įkeltą kūrinį. Dažniausiai tai būna paveiksliukai, dėl kurių autorius persigalvojo ir kurie dar nėra plačiai naudojami, arba Naudotojo puslapio subpuslapiai, autoriui nebereikalingi, ar panašiai. Šis trynimas galimas tik nesant konfliktinei situacijai, kai trynimo neprašoma, pvz., tam, kad būtų panaikinti kažkokie „įkalčius“ ar iš ambicijų („ištrinsiu viską ką įdėjau tada jūs visi žinosite!“) ar panašiai.
    Puslapiai, priklausantys nuo neegzistuojančio puslapio – neegzistuojančio straipsnio aptarimų puslapis, neegzistuojančio paveiksliuko puslapis, subpuslapis be motininio puslapio, peradresavimai į neegzistuojantį puslapį ir panašiai. Dažniausiai tokios situacijos atsiranda po trynimų. Tai negalioja atvejams, kuomet medžiaga vikipedijai yra naudinga: pavyzdžiui, pasitarimas dėl straipsnio trynimo, diskusijų archyvai ir panašiai.
    Atakos puslapiai (AT) – puslapiai, kurių vienintelė paskirtis yra pašiepti ar pagasdinti kitą naudotoją, pavyzdžiui, su tekstu „Jeronimas yra kvailys!!“. Tai apima ir ypač stipriai šališkus negatyvius straipsnius apie gyvus asmenis, teisinių grasinimų puslapius.
    Akivaizdi reklama (AR) – straipsniai, kuriuose akivaizdžiai reklamuojama įmonė, produktas ar kažkas kitas, naudojant reklaminius šūkius ir taip toliau. Jei norint padaryti straipsnį enciklopediniu reikia jį iš esmės visą perrašyti, tas straipsnis atitinka šį kriterijų. Jei reklama yra tik keliose vietose, straipsnio nereikia skubiai trinti.
    Autorių teisių pažeidimai
    Kita kalba parašyti straipsniai – dažniausiai tai būna kopijos iš kitų kalbų vikipedijų ar kitų interneto puslapių, retais atvejais – atskirai rašytas straipsnis. Bet kuriuo atveju jie turėtų būti skubiai trinami.
    Turinio nebuvimas – jei straipsnis neturi jokio turinio, išskyrus nebent „Taip pat skaitykite“, „Nuorodos“ skyrelius ir kategorijas, jis gali būti skubiai trinamas. Žinoma, tai negalioja nuorodiniams straipsniams ir peradresavimams.
    Vikipedijos dukteriniuose projektuose jau esanti medžiaga, pavyzdžiui, į „Wikimedia Commons“ įkelta nuotrauka, į Vikižodyną įkeltas terminas ar panašiai.
    Peradresavimai į aptarimų puslapius iš straipsnių vardų srities
    Peradresavimai iš klaidingų pavadinimų, pavyzdžiui, peradresavimas iš „Džiakas Londonas“ į „Džekas Londonas“. Pastaba: peradresavimai iš labai paplitusio klaidingo pavadinimo į teisingą yra naudingi ir neturėtų būti trinami. Taip pat naudingi yra peradresavimai iš kitos kalbos terminų (ypač srityse, kuriose lietuviška terminologija dar nenusistovėjusi), originalia kalba užrašytų vardų, pavardžių, pavadinimų ir panašiai.
    Neaiški licencija – straipsniai arba paveikslėliai, kurių licencija neaiški, gali būti skubiai trinami po 7 (septynių) dienų nuo jų pažymėjimo atitinkamais šablonais, jei per tą laiką net neprasidėjo aptarimas.
    Nenaudojami autorių teisių saugomi paveikslėliai (fairuse), taip pat – jei jie naudojami tik ne straipsnių vardų srityje.
    Neegzistuojančių naudotojų puslapiai
thread_title:  Nepažeidžia nei vieno iš šių kriterijų: